Diari Oficial de la Generalitat Valenciana


Sumari del DOGV 4013, del 04-06-2001 (2001/5248)

Informació pública del pla de reforma interior de millora del carrer de Sant Onofre d'Estubeny relatiu al canvi d'alineacions de l'illa edificable del nucli urbà situada entre els carrers de Sant Onofre, la Font i Camí de Ronda.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4013

Data del DOGV
:   04-06-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/5248


Organisme emissor
:   Ajuntament d'Estubeny

Tipus de document
:   Anunci

Informació pública del pla de reforma interior de millora del carrer de Sant Onofre d'Estubeny relatiu al canvi d'alineacions de l'illa edificable del nucli urbà situada entre els carrers de Sant Onofre, la Font i Camí de Ronda. [2001/M5248]
  
La Comissió Territorial d'Urbanisme de València, en sessió celebrada el dia 2 de maig de 2001, va acordar aprovar definitivament el pla de reforma interior de millora del carrer de Sant Onofre d'Estubeny, relatiu al canvi d'alineacions de l'illa edificable del nucli urbà situada entre els carrers de Sant Onofre, la Font i Camí de Ronda, la normativa urbanística del qual consisteix en:
  
1. L'ampliació de la zona de l'illa on el Pla General vigent planteja una dimensió de 25 metres d'amplària, amb un grau escàs de consolidació per les edificacions fins arribar a una profunditat de 27 metres, rectificant per tant l'alineació de l'illa en l'extrem oest, que recau al carrer del Camí de Ronda.
  
2. La rectificació de l'alineació del vial corresponent al dit tram, per a mantindre la secció prevista en el Pla General, que és de vuit metres, a costa del sòl no urbanitzable confrontant, ja que en ser una dimensió reduïda no seria viable la seua reducció.
  
Es justifica l'ordenació proposada en la possibilitat de materialitzar les possibilitats d'edificació que les normes subsidiàries vigents concedeixen, en establir fons edificables de 12 metres en aquesta parcel·la, per tant es planteja una dimensió d'illa de 27 metres que concorda amb les dimensions establides pel Pla General per al sòl urbanitzable ordenat detalladament.
  
El quadre comparatiu de superfície queda de la manera següent:
  
Superfície illa actual: 2.739,40 m².
  
Superfície illa proposada: 2.907,89 m².
  
Ja que l'edificabilitat prevista en l'illa s'estableix en tres altures, i es considera una profunditat màxima edificable de 12 metres, comporta un sostre actual de 7.276,35 m².
  
La modificació proposada, considerant igualment una profunditat edificable de 12 metres, dóna lloc a un sostre edificable de 7.386,39 m². D'aquesta forma l'aprofitament lucratiu originat és de 110,04 m²t.
  
Cosa que s'exposa al públic i es fa saber que contra aquesta resolució, que no posa fi a la via administrativa, es podrà interposar recurs d'alçada davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir de l'endemà de la publicació d'aquest acord, sense perjudici que es puga exercir qualsevol altre recurs que s'estime oportú.